Schwaz
<s>Schwaz je grad na zapadu 
Austrije od 13,248 stanovnika.</s>

<s>Schwaz je i administrativni centar Okruga Schwaz.</s>

<s>Geografske karakteristike</s>

<s>Schwaz leži u Tirolu u kotlini rijeke Inn, u podnožju planina Kellerjoch (2,344) i Eiblschrofen, udaljen 30 km istočno od Innsbrucka.</s>

<s>Historija</s>

<s>Schwaz je rudarsko naselje još od brončanog doba, koji je svoj zenit imao početkom 16. vijeka za Habsburgške monarhije, nakon što su negdje oko 1409. otkrivene velike naslage srebra.</s>

<s>Rudnici Schwaza bili su ekonomska baza moći cara Svetog Rimskog Carstva Maksimilijana I. Za njegove vladavine grad je izrastao u bogat financijski centar 
monarhije u usponu, ravan po svemu bogatim sjevernotalijanskim gradovima onoga doba, sa konzulatima i reprezentativnim palačama, kao što je ona porodice Fugger iz Augsburga.</s><s>U to vrijeme u njemu je živio i poznati alhemičar Paracelsus, provodivši neka istraživanja o liječenju bolesti kod lokalnih rudara.</s>

<s>Prosperitet grada prekinut je prilično naglo oko 1550. otkrićem bogatijih nalazišta srebra u Americi, što je uzdrmalo trgovinu tom kovinom, pa rudnici iz Schwaza više nisu bili dovoljno konkurentni, nakon tog su ga napustili i financijeri, pa je grad izgubio svoju istaknutu poziciju u carstvu.</s><s>Ai je Schwaz ostao simbol srednjovjekovnog rudarenja - rodonačelnik svih rudnika i kasnijih bajkolikoh predstava o tom zanimanju sa patuljcima po planinama koji se time bave.</s>

<s>Znamenitosti</s>

<s>historijski centar grada - Altstadt, leži uz Inn, tu se nalazi glavna pješačka ulica Franz Josef, koja je unatoč požara koji ju je zahvatio 1809. još uvijek ima što za pokazati.</s><s>Tu se nalazi barokizirana palača porodice Tannenberg-Enzenberg, Palača Fugger iz 1525. i trokatna Handelshaus (trgovačka kuća) podignuta između 1500. - 1509. koja danas služi kao gradska vijećnica.</s>

<s>Tu se nalazi i zamak Freundsberg iz 12. vijeka, na brežuljku visokom 170 metara koji dominira gradom.</s><s>U njemu je danas smješten mali regionalni muzej i Etnološki muzej Haus der Volker (Dom naroda), nastao na temelju kolekcije lokalnog fotografa Gerta Chesija, koji je veći dio svog radnog vijeka proveo u Africi i Aziji.</s>

<s>Najznačajnija znamenitost grada parohijska crkva Marijina uzačašća (Mariä Himmelfahrt) podignuta je za ekonomskog buma između 1460. - 1502. u gotičkom stilu.</s>

<s>Ona je jedna od najvećih crkava u Tirolu, uz koju su vezane dvije zanimljivosti, jedna je zvonik, podignut 1911., da podrži starijeg koji bi se inače strušio, druga je podjela mjesta unutar crkve.</s><s>Crkveni brod je podjeljen drvenom pregradom na dva dijela, lijeva strana je bila rezervirana za bogate građane, dok su priprosti rudari morali sjediti desno.</s>

<s>Pored crkve značajan objekt je i franjevački samostan s gotičkim freskama iz 1515. u klaustru</s>

<s>Jedna od najvećih atrakcija za turiste je stari rudnik srebra - Silberbergwerk, udaljen oko kilometar od centra grada.</s><s>U njemu je 
preko 800 metara dugi tunel Sigmundsstollen, iz 1491. kog je moguće razgledati vlakom i vidjeti izložbu historije 
rudarskih tehnika.</s>

<s>Nedaleko od grada je selo Stans, u kom se nalazi renesansni dvorac Tratzberg, nekadašnja lovačka kuća cara Maksimilijana I, koji je danas pretvoren u regionalni muzej.</s>

<s>Privreda</s>

<s>Schwaz je jedna od najpopularnijih turističkih destinacija Tirola, poznat ljubiteljima planinarenja i skijašima kao dobro skijalište.</s>

<s>Pobratimski gradovi</s>

<s>, Bourg-de-Péage
 , Mindelheim
 , Termeno
 , Trento
 , Verbania
 , Satu Mare
 , Sant Feliu de Guíxols
 , East Grinstead</s>

<s>Izvori</s>

<s>Vanjske veze</s>

<s>Službene stranice Schwaza</s>

<s>Gradovi u Austriji</s>

